Eider Etxeandia "Heitxi"

Eider Etxeandia "Heitxi" (Zornotza, Bizkaia, 1998ko apirilaren 16a) musikaria eta abeslaria da. 2025ean Berreraikitze Aroa izeneko bere lehen diskoa aurkeztu zuen.  

 Ibilbidea 

 Lehen urteak 
Eider Zornotzan jaio zen. Gurasoak Mirari Etxebarria eta Jose Ignacio Etxeandia izan zituen. Musika arloko lehen urratsak  lehiaketa, erromeria eta haurrentzako ikuskizunetan parte hartuz eman zituen, eta urteak igaro ahala euskal musika-eszenako ahots oparoa izatera heldu zen. Bere musika estiloa berrikuntzaren eta sustraiaren arteko konbinazioa da, elektronika, trikitixa eta panderoa bezalako instrumentu tradizionalekin nahastuz. Klasikoaren eta garaikidearen arteko oreka horrek definitzen du bere identitate artistikoa, elektro-triki-pop gisa defini daitekeen soinu propioa sortuz.

 Modernitatea eta tradizioa 
Bere proposamen artistikoak modernitatea eta tradizioa uztartzen ditu, soinu-lengoaia berriak esploratuz, bere kulturaren funtsa galdu gabe.Bere musika estiloa berrikuntza eta erroaren arteko konbinazioa da, elektronika trikitixa eta panderoa bezalako instrumentu tradizionalekin nahastuz. Klasikoaren eta garaikidearen arteko oreka horrek definitzen du bere identitate artistikoa, elektro-triki-pop gisa defini litekeen soinu propioa sortuz.

 Akelarre askea 
2025eko otsailaren 5ean, Akelarre askea plazaratu zuen. Eider Etxeandia Heitxik ‘Akelarre askea’ hirugarren aurrerapen kanta kaleratu zuen. Pieza berriarekin, musikari bizkaitarrak emakumeen eskubideen alde borrokatu zuten “sorginak” omendu nahi izan ditu, eta horretarako, Lide Hernandoren (BELE) laguntza izan du.

Heitxik metafora baten bidez ospatzen ditu emakumeen eskubideen aldeko borrokari bidea irekitzea lortu zuten emakumeak, gure arbasoak. Hain zuzen ere, kantuaren estiloak zornotzarraren lehen diskoko soinu-unibertsoaren eta mezuaren analogiatzat balio du, trikitia, panderoa eta musika elektronikoaren arteko fusioa jorratuz.

 Diskoaren aurkezpena 
2025eko udaberrian bere bakarkako lehen lana aurkeztu zuen: Berreraikitze Aroa izeneko proiektu pertsonal eta autobiografikoa, nortasunaren eraikuntzari buruzkoa. Doinu elektronikoak, eta musika tradizionala uztartzen zituen Heitxik bere lehenengo lanean. Bideoklipa ere kaleratu zuen Lide Hernando musikari gipuzkoarrak eta Ane Berriotxoa argazkilari zornotzarraren laguntzarekin Akelarre askea abestiaren bideoklipean. "Musikalki hainbat estilo jorratzen ditut, ez dut gura aterik ixterik", gehitu zuen artistak. Martxoko emanaldian, Onditz Ugarte, Ane Falagan, Urtza Jauregi zornotzarrak eta Garazi Arriaga gernikarra ere igon ziren oholtzara. 

Berreraikitze Aroa aurkeztu du, nortasuna berreraikitzeko prozesua aztertzen duen proiektu oso pertsonala. Abestien bidez, norberaren ongizateari, benetakotasunaren aldeko borrokari eta bizitzan zehar dituen oztopoei buruzko hausnarketa egiten du.  

 Ahotsa: Heitxi (Eider Etxeandia)
 Músicak: Onditz Ugarte, Ane Falagan, Urtza Jauregi eta Garazi Arriaga

2025eko martxoaren 7an Zornotzako Aretoan kontzertuan aurkeztu zuen bere lehen bakarkako diska.  Heitxiren hitzetan:«Leku hoberik ezin liteke egon; uste dut jende guztiari ilusioa egiten diola bere herrian bertan hasi ahal izateak», esan du interpreteak.

«Oso proiektu pertsonala da, identitatearen berreraikuntzaren garapena islatzen duena». “Diskoa guztiz autobiografikoa da, abestietan ez dut fikziorik erabiltzen”Barne narratiba bati esker, nor garen deskubritzeko bilakaera arakatzen du, beldurrei aurre eginez, oztopoak gaindituz eta aldaketak onartuz eta besarkatuz. Musika aldetik, diskoak estilo modernoak (elektronika, adibidez) eta euskal kulturako soinu tradizionalak (trikitixa, panderoa...) uztartzen ditu. Baina berak dio:«Ez zait estiloa etiketatzea gustatzen, ez dudalako ezer ixten».Albumak sarrera bat eta bederatzi kantu ditu, beraz, debut baterako lan luzea da. Hainbat generotako abestiak daude, baladak eta baita dantzagarriak diren batzuk ere. Tartean, 'Akelarre askea' eta 'Lema eta lekukoa', Bele eta Ines Osinaga Urizarrekin elkarlanean, hurrenez hurren. «Dagoeneko eskuragarri dago musika-plataformetan, jendeak aukera izan dezan emanaldiaren aurretik ikasteko», esan du. 
Zuzeneko aurkezpena egiteko, abeslariak gazte laukote bat bildu du, musika eta ikus-entzunezkoak bateratzen dituen ikuskizun bat sortuz.«Lehen momentutik argi neukan emakumez osatutako taldea nahi nuela», esan du. Taldea Onditz Ugarte, Ane Falagan, Urtza Jauregi eta Garazi Arriagak osatzen dute, eta Zornotza eta Gernikakoak dira.Bere taldearen aukeraketa prozesu arretatsua izan zen. Ane, baxua jotzen duena, eta Urtza, teklatuan, herriko musika eskolan deskubritu zituzten, eta Etxeandia hara hurbildu zen, halako ekimen baterako prestatutako emakumerik ba ote zuten galdetzera. 
Onditzen, trikitilariaren kasuan, aurretiko lotura partekatzen zuten, eta elkarrekin jo zuten Sutik erromerian. Garazi, bateria-jotzailea, bere talentuagatik aukeratu zuten, Heitxik behin baino gehiagotan ikusi baitzuen Gernikako Mikosis musika taldearekin jotzen, eta kontaktatzean, haiekin bat egitea erabaki zuen. 18 eta 27 urte bitarteko gazteentzat, energia fresko eta dinamikoa eskaintzen dute. «Batzuetan pentsatzen da adinekoak ez izateagatik ez dela nahikoa heldutasun agertoki gainean, baina hasiera gisa niri abagune polita iruditzen zitzaidan», hausnartu zuen Heitxik.

 Diskografia 
 Berreraikitze Aroa.

 Erreferentziak 

 Kanpo estekak 
 Elkarrizketa: Diskoa guztiz autobiografikoa da, abestietan ez dut fikziorik erabiltzen 2025.02.25
 Audioa: Eider Etxeandia, Heitxi, Arantxa Iturbe eta Nekane Peñagarikano, Arratsean Berreraikitze Aroa diskoa aurkeztuzArratsean 2024-2025

Kategoria:Zornotzarrak
Kategoria:Euskal Herriko musikariak
Kategoria:Emakume musikariak
Kategoria:Abeslariak
Kategoria:Emakume abeslariak
Kategoria:Euskal Herriko abeslariak